Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 106/1998. (II. 26.) MT rendelet módosítását oly módon, hogy
Paragraph Index: 230

c) határozza meg azokat a feltételeket, amelyekkel a hiányzó építtetői önrész részben vagy egészben más módon — többek között az önkormányzatok által nyújtott helyi támogatással — pótolható legyen. Felkérte a szociális és családügyi minisztert, hogy a megyei gyámhivatalok, gyermekvédelmi szakszolgálatok útján a gyermekek védelmével összefüggő feladatából adódóan kísérje fokozottan figyelemmel a gyermekotthoni, illetve egyéb intézményi ellátás keretében nevelkedő gyermekek családi környezetbe történő visszahelyezését, annak objektív és szubjektív feltételeit, különösen akkor, ha erre a lakásépítéssel összefüggésben kerül sor. Felkérte az országos rendőrfőkapitányt, hogy az ORFK bűnmegelőzési szakmai irányító feladatkörében — a korábbiakhoz hasonlóan — segítse elő a visszaélések megelőzésére vonatkozó javaslatok kidolgozását, különösen azzal, hogy az eljárások során szerzett — esetleg jogszabály-módosítást is indokló — szakmai tapasztalatokat a pénzügyminiszternek jelezze. Az ajánlások megtételét követően megjelent a 202/1998. (XII. 19.) Korm. rendelet, mellyel módosításra került a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes